Zápisnica
zo zasadnutia Komisie pre školstvo a vzdelávanie Miestneho zastupiteľstva mestskej časti Bratislava – Nové Mesto 
konanej dňa 22.9.2014

Prítomní : podľa prezenčnej listiny

Program :
1/ Otvorenie
2/ Prerokovanie materiálov na rokovanie MR a MZ
3/ Výkaz škôl podľa stavu k 15.9.2014
4/ Rôzne

K bodu 1:
Zasadnutie otvorila predsedníčka komisie pani Vítková, privítala prítomných a oboznámila ich s návrhom programu rokovania.
Hlasovanie: prítomní :  5
 za:             5

K bodu 2:
1/ Zásady prenajímania stavieb, nebytových priestorov a pozemkov vo vlastníctve mestskej časti Bratislava - Nové Mesto a zvereným jej do správy hlavným mestom SR Bratislavy.
Informovala Mgr. Biháryová, zdôraznila: v súlade so závermi kontroly MÚ BNM na referáte správy majetku bolo potrebné vypracovať a predložiť tento materiál, ktorý upravuje podmienky a postup prenajímania majetku a určovanie ceny nájmu právnickým , fyzickým osobám - podnikateľom a fyzickým osobám, ktoré prejavili záujem o prenájom majetku.
Komisia prerokovala predložený materiál a odporúča MR a MZ tento schváliť v súlade s návrhom uznesenia s pripomienkou:
- dve školské akcie každej školy v školskom roku zdarma
- navýšiť rozpočet pre SK BNM z rozpočtu MČ BNM 
Hlasovanie: prítomní : 5
 za:            5

2/ Návrh investičných akcií mestskej časti Bratislava - Nové Mesto na rok 2015.
Komisia prerokovala predložený materiál a odporúča MR a MZ tento schváliť v súlade s návrhom uznesenia s pripomienkou:
- investičné akcie, ktoré sa nestihli zrealizovať, preniesť do rozpočtu na rok 2015
Hlasovanie: prítomní : 5
 za:            4
 zdržal sa:  1

3/ Všeobecne záväzné nariadenie mestskej časti Bratislava - Nové Mesto č.    /2014, ktorým sa určuje výška dotácie na prevádzku a mzdy na dieťa v materskej škole a žiaka v školských zariadeniach zriadených mestskou časťou Bratislava - Nové Mesto a výška príspevku na čiastočnú úhradu nákladov v školách a školských zariadeniach zriadených mestskou časťou Bratislava - Nové Mesto.
Komisiu informoval vedúci oddelenia školstva Mgr. Novák. Výška dotácia MČ BNM na dieťa a žiaka na rok 2015 sa upravuje nasledovne:

názov zariadenia	rok 2014	rok 2015	
materská škola	1300,-€ / na dieťa	1370,-€/ na dieťa	
školský klub detí	320,-€/ na žiaka	330,-€/ na žiaka	
školská jedáleň	150,-€/ na stravníka	170,-€/ na stravníka	

Výška príspevku rodiča na jedno dieťa v materskej škole a v školskom klube detí :

názov zariadenia	rok 2014	rok 2015	
materská škola•	15,-€/ na dieťa 	20,-€ / na dieťa	
školský klub detí	15,-€/ na žiaka	15,-€/ na žiaka	
okrem MŠ Pionierska 12, kde poplatok rodiča ostáva nezmenený (60,-€/ na dieťa)

Stravné - viď Príloha č.1 k VZN č.    /2015

Komisia prerokovala predložený materiál a odporúča MR a MZ tento schváliť v súlade s návrhom uznesenia s pripomienkou: každoročného navyšovania sumy na prevádzku a mzdy na dieťa v MŠ a žiaka v školských zariadeniach a príspevku na čiastočnú úhradu nákladov v školách a školských zariadeniach zriadených MČ BNM
Hlasovanie: prítomní : 5
 za:            5

4/ Správa o činnosti škôl a školských zariadení v mestskej časti Bratislava - Nové Mesto za školský rok 2013/2014.
Komisia vzala materiál na vedomie.

5/ Informácia Monitorovacia správa plnenia rozpočtu mestskej časti Bratislava - Nové 
Mesto za I.polrok 2014.
Komisia vzala materiál na vedomie.

6/ Návrh rozpočtu mestskej časti Bratislava - Nové Mesto na roky 2015 - 2017
Komisia vzala materiál na vedomie.

K bodu 3:
Komisiu informoval vedúci odd. školstva Mgr. Novák, zdôraznil: v materských školách je zaregistrovaných 1085 detí, čo je v porovnaní s predchádzajúcim rokom nárast o 24 detí, z toho 333 detí, ktoré majú rok pred plnením povinnej školskej dochádzky. Do  základných škôl nastúpilo 2449 žiakov. Školský klub detí  v 53 oddeleniach navštevuje 1336 žiakov.

K bodu 4:
Najbližšie zasadnutie komisie sa uskutoční dňa 20. októbra 2014.

Ing. Andrea Vítková, v.r.
predseda Komisie pre školstvo a vzdelávanie

zapísala: E. Hlivová